Arwain ar Draws ac o Fewn Systemau Addysg - Canllawiau Aseiniad

Teitl yr Aseiniad: Disgrifiad a gwerthusiad beirniadol o naill ai newid system ar lefel macro (h.y. lefel cenedlaethol) neu newid system ar lefel micro (h.y. lefel leol).
Uchafswm geiriau: 4,000 o eiriau

Meini Prawf Asesu
	Maen prawf
	
	Adrannau

	A
	Cyfeirnodi (5%).
	All

	B
	Gwerthuso ac arfarnu yn feirniadol y cyd-destun a'r ffactorau sy’n ysgogi’r ffocws newid a nodwyd gennych (20%).
	1 a 2

	C
	Archwilio’n feirniadol rolau a chyfrifoldebau penodol arweinwyr systemau unigol a deall y sgiliau arwain penodol sydd eu hangen i ysgogi newid o fewn neu ar draws y system (25%).
	3

	D
	Cynnig disgrifiad dadansoddol o’r broses o newid o fewn neu ar draws y system, sy’n tynnu ar eich dealltwriaeth o sut mae arweinyddiaeth system a rôl arweinwyr system yn cael ei weithredu yn ymarferol (25%).
	4

	E
	Adfyfyrio yn feirniadol ar effaith y newid ac i ba raddau yr oedd arweinwyr system a/neu arweinwyr systemau yn hanfodol i’r effaith hon (25%). 
	5



Trosolwg o’r Aseiniad
Mae’r aseiniad hwn yn gofyn i chi lunio adroddiad beirniadol a gwerthusiad o naill ai newid system lefel macro (h.y. lefel cenedlaethol) neu newid system lefel micro (h.y. lefel leol). Dylid strwythuro'r aseiniad yn bum rhan, gyda phob un ohonynt yn cyd-fynd yn uniongyrchol ag un neu fwy o'r meini prawf asesu a restrir uchod.

1. Amlinellwch y cyd-destun ar gyfer newid (500 gair, Maen Prawf Asesu B);

2. [bookmark: _Hlk138426414]Rhowch drosolwg sy’n crynhoi’r prif ffactorau sy’n ysgogi’r newid (500 gair, Maen Prawf Asesu B);
 
3. Amlinellwch rôl arweinwyr systemau - pobl allweddol, disgwyliadau craidd, gweithredoedd (1000 o eiriau, Maen Prawf Asesu C);

4. Rhowch ddisgrifiad o'r hyn a ddigwyddodd (1000 o eiriau, Maen Prawf Asesu D);

5. [bookmark: _Hlk138427777]Rhowch asesiad beirniadol o effaith y newid, ac yna cynigwch casgliadau sy’n ystyried i ba raddau wnaeth arweinwyr system neu arweinyddiaeth system wahaniaeth ai peidio. (1000 o eiriau, Maen Prawf Asesu E).

Awgrymir yn gryf eich bod yn defnyddio'r penawdau a amlinellir uchod, er mwyn ei gwneud yn glir pa adran o'r aseiniad sy'n cael sylw ar unrhyw adeg benodol.

Canllawiau Manwl ar gyfer yr Aseiniad
Fel y nodwyd uchod, mae’r aseiniad hwn yn gofyn i chi lunio disgrifiad beirniadol a gwerthusiad o naill ai newid system ar lefel macro (h.y. ar lefel cenedlaethol) neu newid system lefel micro (h.y. lefel leol) – gallai hwn fod yn newid sydd wedi ei gwblhau neu un sydd ar waith ar hyn o bryd. Wrth benderfynu ar ffocws newid eich aseiniad, mae'n bwysig cofio bod y modiwl hwn yn ymwneud ag arweinwyr system ac arweinyddiaeth systemau: gellir diffinio'r rhain yn fras fel arwain o fewn system, arwain system, neu arwain ar draws systemau. Yr ystyriaeth bwysig wrth ddewis eich ffocws yw eich bod yn gallu ystyried y cyd-destun yr ydych yn ysgrifennu amdano o safbwynt meddwl systemau (‘systems thinking’): mae hyn yn golygu meddwl am y cyd-destun yn ei gyfanrwydd, ystyried ei prosesau mewnol, ei ryng-gysylltedd, a sut y caiff y system ei harwain a’i ysgogi i weithio, ar lefel gyfannol.

Gall eich ffocws fod yn un genedlaethol ac yn seiliedig ar un o nifer o fentrau cenedlaethol a sut mae’r rhain wedi’u rhoi ar waith yn genedlaethol: e.e. datblygu a gweithredu'r cwricwlwm, diwygio ADY, Ysgolion fel Sefydliadau sy'n Dysgu. Neu, gallech ddewis cyd-destun lleol, megis canolbwyntio ar broses o newid yn eich ysgol, neu gymuned broffesiynol agos, lle mae dulliau system wedi eu defnyddio er mwyn ysgogi’r newid. Eto, gallai hyn olygu gweithredu polisi cenedlaethol ar lefel leol, neu gallai fod yn seiliedig ar newid lleol sy'n cynnwys meddwl systemau. Ym mhob adran o'r aseiniad, dylech ddefnyddio llenyddiaeth (rhyngwladol a chenedlaethol) a chyfeirio at dystiolaeth o arfer effeithiol wrth newid a gwella systemau.

1. Amlinellwch y cyd-destun ar gyfer newid (500 gair);
Yn adran gyntaf yr aseiniad, dylech ddisgrifio'r system addysg yr ydych yn ysgrifennu amdani, boed yn facro neu'n ficro. Rhowch ddisgrifiad o newid sy'n digwydd o fewn y system honno, a oedd yn golygu bod angen dull systemau, lle bu'n rhaid i'r system gyfan symud tuag at amcan neu bolisi cyffredin. Ceisiwch sicrhau eich bod mor fanwl gywir â phosibl wrth ddiffinio'r system lle gweithredwyd y newid hwn, a'r agweddau o’r y system gafodd ei effeithio gan y newid.

2. Rhowch drosolwg sy’n crynhoi’r prif ffactorau sy’n ysgogi’r newid (500 gair);
Yn yr adran hon, disgwylir i chi lunio disgrifiad beirniadol o'r ffactorau sydd wedi ysgogi’r newid yr ydych yn ei ddisgrifio - mae angen i chi ystyried beth sy'n gyrru’r newid a ddigwyddodd yn y system yr ydych yn ei thrafod. Bydd hyn yn golygu disgrifio'r rhain yn eglur, ond hefyd eu rhoi yn eu cyd-destun mewn perthynas â'r corff ehangach o dystiolaeth (eto yn rhyngwladol ac yn genedlaethol). 

Felly, er enghraifft, pe baech yn trafod dull systemau o ddatblygu a gwireddu’r Cwricwlwm i Gymru, byddai angen i chi amlinellu’r ffactorau sydd wedi arwain at diwygio’r cwricwlwm. Byddai angen i chi hefyd fynd i’r afael ar dystiolaeth ryngwladol a mwy lleol o’r llenyddiaeth, a chynnig rhywfaint o fewnwelediad i sut y mae cyd-destunau gwahanol yn rhyngwladol wedi mynd ati wrth weithredu diwygiadau o’r fath, a sut y defnyddiwyd meddylfryd systemau yn y broses.

3. Amlinellwch rôl arweinwyr systemau - pobl allweddol, disgwyliadau craidd, gweithredoedd (1000 o eiriau);
Mae’r adran hon yn gofyn ichi gynnig disgrifiad beirniadol o sut mae arweinwyr system yn  arwain o fewn y system, yn arwain y system, neu ar draws systemau. Mae'n gofyn i chi archwilio rolau a chyfrifoldebau penodol arweinwyr (ar bob lefel o’r system) a rhoi disgrifiad o'r sgiliau y maent yn eu defnyddio yn ystod y broses o newid. Dylai'r adran hon:

· Ganolbwyntio yn rhannol ar ddisgrifio'r rolau a'r sgiliau hyn yn eich cyd-destun newid (a ddisgrifir yn Adran 1).
· Ond dylai hefyd dynnu ar lenyddiaeth ryngwladol sy'n archwilio'r sgiliau a ddefnyddir gan arweinwyr systemau, ac  o fewn arweinyddiaeth systemau, er mwyn dangos dealltwriaeth sy'n seiliedig ar dystiolaeth ac wedi'i seilio ar ddamcaniaethau. Yn yr adran hon, fe’ch cynghorir yn gryf i gynnwys o leiaf un astudiaeth achos o gyd-destun rhyngwladol lle defnyddiwyd meddylfryd systemau i ysgogi newid a gwelliant.

4. Rhowch ddisgrifiad o'r hyn a ddigwyddodd (1000 o eiriau)
Yn yr adran hon o'r aseiniad, gofynnir i chi roi disgrifiad o'r newid. Sut cafodd newid system ei weithredu a'i arwain? Pa brosesau a ddefnyddiwyd? Sut cafodd y system ei dynnu at ei gilydd i weithio ar y cyd? Ystyriwch i ba raddau y defnyddiwyd yr arferion a'r sgiliau arweinyddiaeth a ddisgrifiwyd gennych yn yr adran flaenorol yn llawn. Arweinyddiaeth a mewnbwn pwy oedd yn hollbwysig? Sut digwyddodd cydweithio rhwng athrawon?

5. Rhowch asesiad beirniadol o effaith y newid, ac yna cynigwch casgliadau sy’n ystyried i ba raddau wnaeth arweinwyr system neu arweinyddiaeth system wahaniaeth ai peidio. (1000 o eiriau).
Yn yr adran olaf hon, dylech ganolbwyntio ar werthuso’n feirniadol effaith y newid system yr ydych wedi canolbwyntio arno, gan ystyried sut (os o gwbl) y gwnaeth dull systemau wahaniaeth. Ym mha ffyrdd y gwnaeth dull systemau hwyluso cydweithredu ac ymarfer? A arweiniodd at gydweithio ar draws ffiniau proffesiynol? Pa ganlyniadau a ddeilliodd o ddulliau ac arferion systemau? Beth oedd y canlyniadau mwyaf arwyddocaol? A oedd unrhyw ganlyniadau anfwriadol? Oedd y newid yn llwyddiannus yn y pen draw? Pa gyfleoedd a gollwyd? Dylech feddwl yn feirniadol am y ffactorau y tu ôl i unrhyw ganlyniadau, a meddwl am y rhwystrau i newid. Dylech gau’r adran hon, a’r aseiniad, drwy werthuso i ba raddau yr ydych yn gweld arweinwyr system a/neu arweinyddiaeth systemau fel catalydd ar gyfer newid. 

Canllawiau Cyflwyno 
Bydd eich aseiniad yn cael ei gyflwyno i'ch Prifysgol chi trwy ei Amgylchedd Dysgu Rhithiol. Mi fydd yn mynd trwy Turnitin i gael ei wirio am lên-ladrad. 
Ffiniau Graddau a Meini Prawf Marcio
	
	Maen prawf
	Adrannau
	Rhagoriaeth
(70%+)
	Teilyngdod
(60%-69%)
	Pasio
(50%-59%)
	Methu
(0-49%)
	Marc

	Cyfeirnodi
	A
	Pob un
	4-5
	3
	2-3
	0-2

	

	Gwerthuso ac arfarnu yn feirniadol y cyd-destun a'r ffactorau sy’n ysgogi’r ffocws newid a nodwyd gennych
	B
	1 a 2
	14-20
	12-13
	10-11
	0-9
	

	Archwilio’n feirniadol rolau a chyfrifoldebau penodol arweinwyr systemau unigol a deall y sgiliau arwain penodol sydd eu hangen i ysgogi newid o fewn neu ar draws y system
	C
	3
	18-25
	15-17
	12-15
	0-12
	

	Cynnig disgrifiad dadansoddol o’r broses o newid o fewn neu ar draws y system, sy’n tynnu ar eich dealltwriaeth o sut mae arweinyddiaeth system a rôl arweinwyr system yn cael ei weithredu yn ymarferol
	D
	4
	18-25
	15-17
	12-15
	0-12
	

	Adfyfyrio yn feirniadol ar effaith y newid ac i ba raddau yr oedd arweinwyr system a/neu arweinwyr systemau yn hanfodol i’r effaith hon
	E
	5
	18-25
	15-17
	12-15
	0-12
	

	
Cyfanswm

	



1. 
Cynllun Asesu
	Meini Prawf
	Adrannau
	Rhagoriaeth
(70%+)
	Teilyngdod
(60%-69%)
	Pasio
(50%-59%)
	Methu
(0-49%)

	Cyfeirnodi (5%).
	All
	Mae cyfeirnodi Harvard yn rhagorol, ac yn cael ei ddefnyddio yn gywir ac yn gyson drwy gydol yr aseiniad er mwyn cydnabod ffynonellau'n glir. Rhestrir ffynonellau yn gyfan, yn glir ac yn gywir yn y llyfryddiaeth / rhestr cyfeirnodau.

	Mae arfer cyfeirnodi Harvard yn dda, ac yn cael ei ddefnyddio drwy gydol yr aseiniad er mwyn cydnabod ffynonellau’n glir, ond gyda rhai gwallau a/neu anghysondebau. Yn gyffredinol, rhestrir ffynonellau yn gywir ac yn glir yn y llyfryddiaeth / rhestr cyfeirnodau, ond gyda rhai gwallau.

	Mae arfer cyfeirnodi Harvard yn foddhaol ar y cyfan, ac yn cael ei ddefnyddio er mwyn cydnabod ffynonellau, ond gyda nifer o wallau ac anghysondebau cyson. Rhestrir ffynonellau yn y llyfryddiaeth / rhestr cyfeirnodau gyda nifer o wallau cyson.
	Mae arfer cyfeirnodi Harvard yn wael, gyda ffynonellau yn cael eu cydnabod mewn modd anghyson a/neu aneglur. Mae’r llyfryddiaeth / rhestr cyfeirnodau yn anghyson iawn, gyda gwallau trwyddi draw, a gall fod yn anghyflawn.


	Gwerthuso ac arfarnu yn feirniadol y cyd-destun a'r ffactorau sy’n ysgogi’r ffocws newid a nodwyd gennych (20%).
	Adrannau 1 a 2
	Disgrifir y cyd-destun ar gyfer newid yn fanwl, gan ddangos dealltwriaeth ragorol o'r system y mae'r newid wedi digwydd ynddi, a gwerthusiad beirniadol arbennig o'r ffactorau sy'n ysgogi newid. Cyfeirir at lenyddiaeth briodol o ansawdd uchel drwyddi draw a'i defnyddio i ddangos lefel uchel o ddealltwriaeth o'r ffocws ar gyfer newid system.
	Disgrifir y cyd-destun ar gyfer newid yn fanwl, gan ddangos lefel dda o ddealltwriaeth o'r system y mae'r newid wedi digwydd ynddi, a gwerthusiad beirniadol gwybodus o'r ffactorau sy'n ysgogi newid.
	Disgrifir y cyd-destun ar gyfer newid yn eithaf manwl, gan ddangos dealltwriaeth gadarn o'r system y mae'r newid wedi digwydd ynddi, a pheth gwerthusiad beirniadol o'r ffactorau sy’n ysgogi newid. Caiff llenyddiaeth briodol ei dyfynnu a'i defnyddio i ddangos lefel foddhaol o ddealltwriaeth o'r ffocws ar gyfer newid system.
	Disgrifir y cyd-destun ar gyfer newid mewn manylder annigonol, gan ddangos dealltwriaeth gyfyng yn unig o'r system y mae'r newid wedi digwydd oddi mewn iddi. Ceir ychydig iawn o werthusiad beirniadol o'r ffactorau sy’n ysgogi newid. Mae cyfeirnodau at lenyddiaeth briodol yn gyfyng ac yn methu â dangos dealltwriaeth ddigonol o'r ffocws ar gyfer newid system.

	Archwilio’n feirniadol rolau a chyfrifoldebau penodol arweinwyr systemau unigol a deall y sgiliau arwain penodol sydd eu hangen i ysgogi newid o fewn neu ar draws y system (25%).
	3
	Ceir dealltwriaeth ragorol, llawn gwybodaeth feirniadol  o rolau a chyfrifoldebau arweinwyr systemau, ynghyd â dealltwriaeth uwch o sut y caiff y rhain eu defnyddio ar draws y system i ysgogi newid a gwelliant.

Defnyddir tystiolaeth briodol o ansawdd uchel o’r llenyddiaeth yn aml, a hynny yn enghreifftio rolau arweinwyr systemau ac arweinyddiaeth systemau, gan gynnwys enghreifftiau rhyngwladol.
	Ceir dealltwriaeth dda, feirniadol o rolau a chyfrifoldebau arweinwyr systemau, ynghyd â dealltwriaeth wybodus o sut y caiff y rhain eu defnyddio ar draws y system i ysgogi newid a gwelliant.

Defnyddir tystiolaeth briodol o’r llenyddiaeth i enghreifftio rolau arweinwyr systemau ac arweinyddiaeth systemau, gan gynnwys enghreifftiau rhyngwladol.
	Ceir dealltwriaeth gadarn o rolau a chyfrifoldebau arweinwyr systemau, ynghyd â pheth dealltwriaeth o sut y caiff y rhain eu defnyddio ar draws y system i ysgogi newid a gwelliant.

Defnyddir rhywfaint o dystiolaeth o’r lenyddiaeth i enghreifftio rolau arweinwyr systemau ac arweinyddiaeth systemau.
	Ceir dealltwriaeth gyfyng o rolau, a chyfrifoldebau arweinwyr systemau, a sut y caiff y rhain eu defnyddio ar draws y system i ysgogi newid a gwelliant.

Mae tystiolaeth o lenyddiaeth yn gyfyng ac yn annigonol i enghreifftio rolau arweinwyr systemau ac arweinyddiaeth systemau.

	Cynnig disgrifiad dadansoddol o’r broses o newid o fewn neu ar draws y system, sy’n tynnu ar eich dealltwriaeth o sut mae arweinyddiaeth system a rôl arweinwyr system yn cael ei weithredu yn ymarferol (25%).
	4
	Caiff y broses o newid ei chyfleu gyda lefel uchel o eglurder, manylder a chywirdeb. Mae’r dadansoddiad a gynigir yn dangos dealltwriaeth ragorol o sut mae arweinyddiaeth systemau yn cael ei rhoi ar waith yn ymarferol, o gyfraniad arweinwyr systemau, a sut mae systemau’n cael eu rhoi ar waith i greu newid a gwelliant.
	Mae'r broses o newid wedi'i mynegi gyda lefel dda o eglurder a manylder. Mae’r dadansoddiad a gynigir yn dangos dealltwriaeth dda a gwybodus o’r modd y caiff arweinyddiaeth systemau ei rhoi ar waith yn ymarferol, o gyfraniad arweinwyr systemau, a sut y caiff systemau eu rhoi ar waith i greu newid a gwelliant.
	Mae'r broses o newid wedi'i mynegi'n fanwl, ond gall fod yn aneglur ar adegau. Mae’r dadansoddiad a gynigir yn dangos dealltwriaeth gadarn yn unig o’r modd y caiff arweinyddiaeth systemau ei rhoi ar waith yn ymarferol, o gyfraniad arweinwyr systemau, a sut y caiff systemau eu rhoi ar waith i greu newid a gwelliant. 
	Mae'r broses o newid yn cael ei chyfleu heb ddigon o eglurder na manylder. Mae’r dadansoddiad a gynigir yn dangos dealltwriaeth annigonol o sut mae arweinyddiaeth systemau yn cael ei rhoi ar waith yn ymarferol, o gyfraniad arweinwyr systemau, neu sut mae systemau’n cael eu rhoi ar waith i greu newid a gwelliant.

	Adfyfyrio yn feirniadol ar effaith y newid ac i ba raddau yr oedd arweinwyr system a/neu arweinwyr systemau yn hanfodol i’r effaith hon (25%). 
	5
	Ceir adfyfyrio o ansawdd rhagorol sy’n gwerthuso effaith yn drylwyr ac yn drefnus, ac yn cynnig gwerthusiad craff a beirniadol o rôl arweinwyr systemau ac arweinyddiaeth wrth greu effaith.
	Ceir adfyfyrio da, gwybodus sy'n gwerthuso effaith yn glir, ac yn cynnig peth gwerthusiad beirniadol o rôl arweinwyr systemau ac arweinyddiaeth wrth greu effaith.
	Ceir adfyfyrio boddhaol sy’n gwerthuso effaith yn ddigonol, ac yn cynnig gwerthusiad beirniadol cadarn, ond cyfyngedig, o rôl arweinwyr systemau ac arweinyddiaeth wrth greu effaith.
	Ceir adfyfyrio sy’n annigonol ac yn methu â gwerthuso effaith yn effeithiol, na chynnig gwerthusiad beirniadol digonol o rôl arweinwyr systemau ac arweinwyr wrth greu effaith.



